Čarli vaterpolist: Iz Uefe su ga slikali da bi ga stavili u muzej

Vedran Ćorluka i njegova kapica završit će u Uefinom muzeju. Iz Uefe su već slikali Čarlija koji će mjesto u muzeju dobiti kao prvi igrač koji je nastupio s vaterpolskom kapicom

<p>Maknite štitnike za uši i može s tim igrati, <strong>odgovorili su iz Uefe </strong>na zahtjev vodstva reprezentacije da Vedran Ćorluka istrči na teren u vaterpolskoj kapici.</p><p>Uz male preinake, <strong>Čarli je u drugom dijelu protiv Češke </strong>stavio kapicu na glavu i postao pravi hit. Iako je nedavno "umirovio" kapicu, ona će ostati upisana u povijest, zajedno s vlasnikom. Iz Uefe su slikali Ćorluku koji će dobiti svoje mjesto u Uefinom muzeju kao prvi nogometaš koji je nastupio s vaterpolskom kapicom. </p><p><strong>Čarli je protiv Turske </strong>dobio laktom u glavu. Krvario je i triput su mu mijenjali zavoje, a na poluvremenu su ga šivali. Protiv Češke je počeo bez zavoja, ali rana je opet počela krvariti pa se naš stoper u drugom poluvremenu na terenu pojavio u kapici.</p><p><strong>Ćorluka </strong>će biti spreman za Portugal, kao i svi ostali reprezentativci.</p><p>To je potvrdio liječnik reprezentacije nakon posljednjeg treninga Vatrenih uoči puta u Lens gdje ih u subotu čeka osmina finala.</p><p>- Svi su zdravi i spremni. Šime Vrsaljko je uoči Španjolske imao problema s crijevnom virozom, no sad je sve u redu. Ćorlula će još nekoliko dana imati šavove, ali više neće nositi kapicu - rekao je<strong> dr. Zoran Bahtijarević.</strong></p><h2>Pogledajte VIDEO: Posljednji trening uoči puta u Lens</h2><p>Inače, na ideju o Čarliju vaterpolistu došao je fizioterapeut reprezentacije Nderim Redžaj, a Ćorluka ju je prihvatio s oduševljenjem. Kao i svi mi. </p><p><a href="http://www.goal.com/euro2016/hr/%C4%8Dlanak/anketa-tko-ce-osvojiti-euro/xwjhao9brjrn1mizpl0qizx5f"><strong>Anketa: Tko će osvojiti Euro?</strong></a></p>